Cuneiform Tablet Kt 92/k 325 (AKT 11a 40)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na šu-IŠTAR qí-bi-ma um-ma ma-num-ba-lúm-a-šur šu-ma-li-bi-a-šur be-lúm-ba-ni ù ili₅-mì-tí-ma um-ma šu-ma-li-bi₄-a-šur-ma a-dí ša É.GAL-lim wa-ar-ki na-áš-pé-er-tim ša ú-lá-pí-ta-ku-ni a-wi-lúm a sí-kà-tim ú-ṣí-ma a-dí u₄-mì-im a-nim a-wa-tám i-na É.GAL-lim lá ni-il₅-qé a-wi-lúm i-tù-ra-am a-dí u₄-me-e ḫa-am-ša-at a-wa-at-kà i-na É.GAL-lim ni-lá-qé-ma za-ku-sà ni-ša-pá-ra-kum a-na URUDU-i-kà ša É.GAL-lim mì-ma li-ba-kà lá i-pá-ri-id a-na-ḫi-id-ma URUDU-i-kà i-na É.GAL-lim a-ša-lá-ḫa-am